ai4bharat/Pralekha huggingface dataset:
وزیراعظم کا دفتر
دوسری عالمی کووڈ ورچوئل چوٹی کانفرنس کے افتتاحی اجلاس میں وزیر اعظم جناب نریندر مودی کے ریمارکس
صدر بائیڈن
نائب صدر ہیرس
معززین،
نمسکار!
کووڈ عالمی وبا ء زندگیوں اور باہم رسانی کے سلسلوں کو درہم برہم کررہی ہے، اور کھلے معاشروں کی لچک داری کا امتحان لے رہی ہے۔ ہندوستان میں، ہم نے وبائی مرض کے خلاف عوام مرتکز حکمت عملی اپنائی۔ ہم نے اپنے سالانہ حفظان صحت کے بجٹ میں اب تک کی سب سے زیادہ رقم مختص کی ہے۔
ہمارا ٹیکہ کاری پروگرام دنیا کا سب سے بڑا پروگرام ہے۔ ہم نے تقریباً 90 فیصد بالغ افراد اور 50 ملین سے زیادہ بچوں کو مکمل طور پر ٹیکے لگائے ہیں۔ ہندوستان ڈبلیو ایچ او کی منظور شدہ چار ویکسین تیار کرتا ہے اور اس سال پانچ بلین خوراکیں تیار کرنے کی صلاحیت رکھتا ہے۔
ہم نے 98 ممالک کو دو طرفہ اور کو ویکس کے ذریعے 200 ملین سے زیادہ خوراکیں فراہم کیں۔ ہندوستان نے جانچ، علاج اور ڈیٹا کے انتظام کے لیے کم لاگت والی کووڈ کے اثر کو کم کرنے والی ٹیکنالوجیز تیار کی ہیں۔ ہم نے دوسرے ممالک کے لئے بھی ان مصنوعات کی پیش کش کی ہے ۔
ہندوستان کے جینومکس کنسورشیم نے وائرس سے متعلق عالمی ڈیٹا بیس کے لئے اہم تعاون کیا ہے۔ مجھے یہ بتاتے ہوئے خوشی ہو رہی ہے کہ ہم اس نیٹ ورک کو اپنے پڑوس کے ممالک تک توسیع دینے جارہے ہیں ۔
ہندوستان میں، ہم نے بے شمار زندگیوں کو بچاتے ہوئے وسیع پیمانے پر اپنی روایتی دواؤں کا استعمال کووڈ کے خلاف اپنی لڑائی میں شدت پیدا کرنے اور قوت مدافعت میں اضافہ کرنے کے لیے کیا۔
پچھلے مہینے، ہم نے ہندوستان میں ‘‘ڈبلیو ایچ او کے مرکز برائے روایتی طریقہ علاج’’ کی بنیاد رکھی، جس کا مقصد اس قدیم علم کو پوری دنیا میں عام کرنا ہے ۔
معززین
یہ بات واضح ہے کہ مستقبل میں صحت کی ہنگامی صورتحال سے نمٹنے کے لیے ایک مربوط عالمی ردعمل کی ضرورت ہے۔ ہمیں ایک لچکدار عالمی سپلائی چین بنانا چاہیے اور ویکسینز اور ادویات تک مساوی رسائی کو ممکن بنانا چاہیے۔
عالمی ادارہ صحت کے قوانین، خاص طور پر ٹی آر آئی پی ایس کو زیادہ لچکدار ہونے کی ضرورت ہے۔ عالمی صحت کے تحفظ کا ایک مزید لچک دار نظام تیار کرنے کے لئے عالمی ادارہ صحت میں اصلاحات کی جانی چاہئے۔ اور اس کو مضبوط کیاجاناچاہئے۔
ہم ویکسینز اور طریقہ علاج کے لیے عالمی ادارہ صحت کی منظوری کے عمل کو بھی متوازن بنانے کا مطالبہ کرتے ہیں۔ تاکہ باہم رسانی کے سلسلوں کو مستحکم اور توقعات کے مطابق رکھا جاسکے۔عالمی برادری کے ایک ذمہ دار رکن کے طور پر، ہندوستان ان کوششوں میں کلیدی کردار ادا کرنے کے لیے تیار ہے۔
شکریہ
بہت بہت شکریہ.
وزارت دفاع
ہندوستانی کوسٹ گارڈ اور کورین کوسٹ گارڈ کے درمیان 11ویں اعلیٰ سطحی میٹنگ  نئی دہلی میں منعقد ہوئی
ہندوستانی کوسٹ گارڈ اور کورین کوسٹ گارڈ کے درمیان 11ویں اعلیٰ سطحی میٹنگ  آج 25 اپریل 2023 کو نئی دہلی میں منعقد ہوئی۔ کورین کوسٹ گارڈ  کے سات رکنی وفد، جس کی قیادت کوریا کوسٹ گارڈکے کمشنر ، کمشنر جنرل کم جونگ ووک کر رہے تھے،
نے انڈین کوسٹ گارڈ کی ٹیم ، جس کی سربراہی ایڈیشنل ڈائریکٹر جنرل راکیش پال، آفیٹنگ ڈائریکٹر جنرل کر رہے تھے، کے ساتھ ایک میٹنگ کی ۔ دونوں فریقوں نے بہترین طریقوں کے اشتراک، مشترکہ مشقوں کے انعقاد اور تربیتی تعاون کو بڑھانے کے لئے مفاہمت نامے کی دفعات کے مطابق موجودہ تعلقات کو مضبوط بنانے کے طریقوں پر تبادلہ خیال کیا۔
دونوں کوسٹ گارڈز کے درمیان اعلیٰ سطحی میٹنگ  کا انعقاد 2006 میں دستخط شدہ مفاہمت کی یادداشت  کے تحت کیا جا رہا ہے۔ ایچ ایل ایم کی توجہ میری ٹائم سرچ اور ریسکیو  ، میرین پولوشن ریسپانس  اور میری ٹائم لا انفورسمنٹ  کے میدانوں میں آپریشنل سطح کی بات چیت اور صلاحیت سازی کو بڑھانے پر توجہ مرکوز ہے۔
خواتین اور بچوں کی ترقیات کی وزارت
مہم کے تیاری کے مرحلے کے دوران شناخت کیے گئے اہداف کو نافذ کرنے کے لیے خواتین اور بچوں کی ترقی کی وزارت میں خصوصی مہم 3.0 زوروں پر ہے
ملک بھر میں 40000 سے زیادہ صفائی کے مقامات کی نشاندہی کی گئی
خواتین اور بچوں کی ترقی کی وزارت ،وزارت اور اس کے خود مختار اداروں کے اندر سوچھتا پر خصوصی مہم 3.0 چلا رہی ہے۔ وزارت نے 15 ستمبر 2023 سے شروع ہونے والی خصوصی مہم 3.0 کے تیاری کے مرحلے کے دوران ملک بھر میں 40,000 سے زیادہ صفائی کے مقامات کی نشاندہی کی ہے جیسے آنگن واڑی مراکز، ون اسٹاپ سینٹرز اور چائلڈ کیئر انسٹی ٹیوشنز۔وزارت 2 اکتوبر 2023 سے شروع ہونے والے اور 31 اکتوبر 2023 کو ختم ہونے والے مہم کے نفاذ کے مرحلے کے دوران شناخت شدہ اہداف کو کامیابی کے ساتھ نافذ کرنے کے لیے مکمل طور پر تیار ہے۔ مہم کے دوران، دفاتر کے اندر جگہ کو صاف کرنے، کمروں کو خوبصورت بنانے پر خصوصی توجہ دی جا رہی ہے جس سے ملازمین کی پیداواری صلاحیت میں اضافہ ہو گا۔
سوچھتا ہی سیوا پکھواڑا کے تحت، خواتین اور بچوں کی ترقی کے سکریٹری نے ملک کو صاف ستھرا اور کوڑا کرکٹ سے پاک بنانے کے لیے وزارت کے تمام عہدیداروں سے سوچھتا کا حلف لیا۔
وزارت کے افسران نے سوچھتا دیوس منانے کے دوران شرم دان میں بھی سرگرمی سے حصہ لیا۔
سکریٹری، خواتین اور بچوں کی ترقی نے خصوصی مہم 3.0 کے ایک حصے کے طور پر مختلف عمارتوں میں واقع وزارت کے دفاتر اور ریکارڈ رومز کا بھی معائنہ کیا۔
روزانہ کی پیش رفت کی نگرانی ایک کلی طور پر وقف ٹیم کے ذریعے کی جا رہی ہے اور اسے محکمہ انتظامی اصلاحات اور عوامی شکایات کے ایس سی پی ڈی ایم پورٹل پر اپ لوڈ کیا جا رہا ہے۔
بہت چھوٹی، چھوٹی اور درمیانی صنعتوں کی وزارت
ایم ایس ایم ای کارڈ
مائیکرو اسمال اینڈ میڈیم انٹرپرائزز کی وزارت  نے نیشنل پیمنٹ کارپوریشن آف انڈیا  کے ساتھ مل کر پائلٹ بنیاد پر ایم ایس ایم ای روپے کریڈٹ کارڈ لانچ کیا تھا۔
ایم ایس ایم ای روپے کریڈٹ کارڈ ایم بہت چھوٹی، چھوٹی اور درمیانی صنعتوں کو اپنے کاروبار سے متعلق آپریشنل اخراجات جیسے ڈیجیٹل ادائیگیوں ، یوٹیلیٹی بلوں کی ادائیگی ، ٹیکس / قانونی ادائیگی وغیرہ کو پورا کرنے کے لیے ایک آسان ادائیگی کا طریقہ کار فراہم کرتا ہے۔ نیز بہت چھوٹی، چھوٹی اور درمیانی صنعتوں کے افراد قرض لینے والے بینک کی پالیسی کے مطابق اپنے کاروباری اخراجات پر سود سے پاک قرض کی مدت کا فائدہ بھی اٹھاتے ہیں۔
یہ معلومات بہت چھوٹی، چھوٹی اور درمیانی صنعتوں کے وزیر مملکت جناب بھانو پرتاپ سنگھ ورما نے آج راجیہ سبھا میں ایک سوال کے تحریری جواب میں دی۔
خوراک کی ڈبہ بندی کی صنعتوں کی وزارت
22 آپریشنل میگافوڈ پارکس کے ذریعہ چھ لاکھ سے زیادہ بلاواسطہ اور بالواسطہ روزگار پیدا ہوئے
ملک میں اب تک 38 میگافوڈ پارکس کی منظوری دی گئی
نئی دہلی، 20 جولائی، 2021 :
میگافوڈ پارکس اسکیم کے رہنما اصول کے مطابق ، ہر میگا فوڈ پارک مکمل طور پر آپریشنل ہونے پر ، تقریباً پانچ ہزار افراد کے بلاواسطہ اور بالواطہ روزگار پیدا کرے گا۔
تاہم پروجیکٹ کی حقیقی ترتیب کاروباری منصوبے کے لحاظ سے مختلف ہوسکتی ہے۔ وزارت نے میگافوڈ پارک اسکیم کے تحت ملک میں 38 میگافوڈ پارکوں کو حتمی منظوری اور تین میگافوڈ پارکوں کو اصولی طور پر منظوری دی ہے۔تقریباً 666000 بلاواسطہ اور بالواسطہ روزگار 22 آپریشنل میگافوڈ پارکوں کے ذریعہ پیدا کئے گئے ہیں۔
ڈبہ بند خوراک کی صنعتوں کی وزارت میگافوڈپارک اسکیم  کو نافذ کررہی ہے جس کا مقصد ڈبہ بند خوراک کے سیکٹر کے لئے جدید بنیادی ڈھانچہ تیار کرنا ہے۔ ملک میں میگافوڈ پارکس کے قیام کے لئے اسکیم کے تحت ایکسپریشن آف انٹرسٹ کے ذریعہ تجاویز مانگی گئی ہیں۔ یہ اسکیم کسی ریاست یا علاقے کے لئے مخصوص نہیں ۔ابھی تک وزارت نے ہریانہ کے سونی پت اور روہت ضلعوں میں دو میگافوڈ پارکوں کی منظوری دی ہے جسے ریاستی حکومت کی ایجنسیاں  نافذ کررہی ہیں۔ ہریانہ کے بھیوانی - مہندر گڑھ - چرخی دادری ضلعوں میں میگافوڈ پارک قائم کرنے کے لئے وزارت کے پاس کوئی تجویز نہیں ہے۔
یہ اطلاع آج لوک سبھا میں ڈبہ بند خوراک کی صنعتوں کے مرکزی وزیر مملکت جناب پرہلاد سنگھ پٹیل نے ایک تحریری جواب میں دی۔
امور داخلہ کی وزارت
ہندوستان اور بنگلہ دیش کے پولیس سربراہان کے درمیان مذاکرات
نئی دہلی:12،جنوری، 2021: ہندوستان اور بنگلہ دیش کے پولیس سربراہان کے درمیان پہلی وفد سطح کی ورچوول مذاکرات آج ایک مثبت اور اعتماد کے ماحول میں اختتام پذیر ہوئی۔ اس موقع پر موجودہ دوطرفہ اشتراک وتعاون باہمی معاملات اور آگے بڑھنے کے طریقوں پر تبادلہ خیال کرتے ہوئے دونوں ملکوں کی پولیس فورسز کے تعلقات کو مزید مستحکم کرنے کا فیصلہ کیا گیا۔ ایک قدم بڑھاتے ہوئے سیکورٹی اور انسداد دہشت گردی کے چیلنجوں سے بروقت اور مؤثر انداز میں نمٹنے اور ان کا جواب دینے کیلئے نوڈل نکات مرتب کیے جائیں گے۔
دونوں ممالک عالمی دہشت گردگروپوں سمیت دہشت گرد تنظیموں کے ساتھ ہی مفرور افراد کےخلاف مشترکہ کوششوں کو بڑھانے پر رضامند ہوئے، چاہے وہ کہیں بھی موجود ہوں اور سرگرم ہوں۔ دونوں ہی فریقوں نے مقررہ نوڈل پوائنٹس کے ذریعے حقیقی وقت کی بنیاد پر معلومات کے تبادلے اور فیڈ بیک دینے کی ضرورت کو دوہرایا۔ وہیں خطے میں سرگرم باغی گروپوں کے خلاف جاری کارروائی پر ایک دوسرے کی تعریف کی۔
منشیات، ہندوستانی جعلی کرنسی، ہتھیار اور گولہ بارود کی اسمگلنگ اور انسانی اسمگلنگ سمیت سرحد پار کی مجرمانہ سرگرمیوں کی روک تھام کے لئے اتفاق رائے بڑھانے کے امکانات پر بھی تبادلہ خیال کیا گیا۔
موجودہ کووڈ-19 وبا کےسبب عائد کردہ بندشوں کو دیکھتے ہوئے مذاکرات کا انعقاد ورچوول طریقے سے اور چھوٹے فارمیٹ میں کیاگیا تھا۔ حالانکہ مستقبل میں سبھی سیکورٹی چیلنجوں کے حل کیلئے اشتراک وتعاون بڑھانے کے فیصلے کے ساتھ مذاکرات کے ختم ہونے کے مدنظر دونوں فریقوں نے اس نئی اعلیٰ سطحی میکنزم پر زور دیا۔ دونوں فریقوں سے منسلک دیگر سیکورٹی ایجنسیوں کے اراکین کےتعاون سے پولیس سربراہان کے ادارے کے مذاکرات سے دونوں ملکوں کی پولیس فورسز کے درمیان موجودہ تعاون بڑھے گا، جس سے بنگلہ دیش کی آزادی کی پچاسویں سالگرہ پر حکمت عملی پر مبنی ساجھیداری کو فروغ حاصل ہوگا۔
ش ح۔م ع۔ ع ن
U NO:317
(Visitor Counter : 65
امور داخلہ کی وزارت
سی آر پی ایف نے 81واں یوم تاسیس منایا
امور داخلہ کے وزیر مملکت نتیانند رائے نے نئی دلّی میں نیشنل پولیس میموریل میں شہیدوں کو خراج عقیدت پیش کیا
نئی دہلی،27 جولائی/ سی آر پی ایف نے اپنے 81ویں یوم تاسیس کے موقع پر نیشنل پولیس میموریل، نئی دلّی میں آج ان لوگوں کو اپنی خراج عقیدت پیش کی جنھوں نے ملک کے لیے زندگی قربان کردی تھی۔
داخلہ امور کے وزیر مملکت جناب نتیا نند رائے نے اُن سبھی جاں باز فوجیوں کے اعزاز میں میموریل کے مقام پر گلہائے عقیدت پیش کیا جنھوں نے مادرِ وطن کے اعزاز کے لیے اپنی قربانی دی ہے۔ مہمان خصوصی کی حیثیت سے اجتماع کو خطاب کرتے ہوئے جناب نتیا نند رائے نے بہادر اور سی آر پی ایف کے جوانوں کے قربانی دینے کی بیش بہا روایت پر زور دیا۔ سی آر پی ایف کے جذبوں کا ذکر کرتے ہوئے وزیر موصوف نے کہا کہ سی آر پی ایف ملک کے لیے جیتا ہے اور ملک کے لیے شہید ہوجاتا ہے۔ انھوں نے اس حقیقت کی نشان دہی کی کہ سی آر پی ایف قوم دشمن عناصر- خواہ وہ جموں وکشمیر کے دہشت گرد ہوں ، شمال مشرق کے باغی ہوں یا پھر ماؤنواز- کے خلاف کارروائی کرنے سے پہلے ان لوگوں کے دلوں کو جیتنے کے لیے اورانھیں قومی دھارا میں لانے کی کوشش میں کوئی کسر نہیں چھوڑتی ہے۔ انھوں نے امید ظاہر کی کہ آنے والے وقت میں جموں وکشمیر دہشت گردی کے بحران سے آزاد ہوجائے گا۔
جناب رائے نے آزادانہ اور شفاف انتخابات کرانے میں سی آر پی ایف کے کردار کی ستائش کی جس نے ملک کی جمہوریت کو مضبوط کیا۔ انھوں نے کہا کہ پورا ملک سی آر پی ایف جوانوں کے ذریعہ پیش کردہ خدمت ، بہادری، قربانی اور فرض کے تئیں وقف کے جذبے پر فخر محسوس کرتا ہے اس موقع پر وزیر موصوف نے کہا کہ ملک کی داخلی سلامتی کو بنائے رکھنے کے مستقبل کے اپنی ساری کوششوں میں فوج کو کامیابی حاصل ہوگی۔
جناب رائے نے پروگرام کے مقام سے روانہ سے ہونے سے پہلے نیشنل پولیس میموریل کے احاطے میں واقع میوزیم کا بھی دورہ کیا۔ اس موقع پر سی آر پی ایف کے ڈائریکٹر جنرل جناب راجیو رائے بھٹناگر اور کئی اعلیٰ حکام اور جوان بھی موجود تھے۔ یوم تاسیس کے موقع پر ملک کے ہر حصے میں پھیلے سی آر پی ایف کی سبھی اکائیوں میں پروگرام منعقد کئے جارہے ہیں۔
آج انڈیا گیٹ پر ایک اور یادگاری تقریب کا انعقاد کیا جارہا ہے جس میں امور داخلہ کے مرکزی وزیر مملکت جناب نتیا ننند رائے مہمان خصوصی ہوں گے۔ ایک گھنٹے سے زیادہ تک چلنے والی اس تقریب میں سی آر پی ایف میوزک بینڈ ڈسپلے، فورس کی خواتین ڈیئر ڈیولس کے ذریعہ موٹر سائیکل نمائش اور احمدآباد سے ریپی ڈکشن فورس سائیکل مہم کو جھنڈی دکھائی جائے گی جو آج ہی انڈیا گیٹ پر اختتام پذیر ہوجائے گی۔
۔ ۔ ۔ ۔ ۔ ۔ ۔ ۔ ۔
U. No. 3475
(Visitor Counter : 54
نائب صدر جمہوریہ ہند کا سکریٹریٹ
نئے مرکزی وزراء نے نائب صدرجمہوریہ سے ملاقات کی
نئی دہلی، 12 جون / مرکزی کابینہ میں نئے وزراء نے نائب صدرجمہوریہ ہند جناب ایم وینکیا نائیڈو سے ملاقات کی اور انہیں اپنی اپنی وزارتوں کی جانب سے کی گئی سرگرمیوں سے آگاہ کیا۔
مکانات اور شہری امور کی وزارت کے وزیرمملکت آزادانہ چارج جناب ہردیپ سنگھ پوری نے کل نائب صدرجمہوریہ سے ملاقات کی۔ اپنی بات چیت کے دوران نائب صدر نے اس بات پر اطمینان کااظہار کیا کہ اسمارٹ سٹیز اور مکان جیسی اسکیمیں بہت اچھے ڈھنگ سے شروع کی گئی ہے اور انہوں نے تجویز پیش کی کہ آنے والے مہینوں میں ان اسکیموں کے نفاذ کی رفتار میں تیزی لائی جائے اور اسی جذبے کو برقرار رکھا جائے۔
سماجی انصاف اور تفویض اختیارات کے وزیر جناب تھاور چند گہلوت کے ساتھ اپنی میٹنگ میں جناب نائیڈو نے ہنر مندی کے فروغ ، باز آباد کاری اور معذور افراد کو بااختیار بنانے کے لئے مختلف اسکیموں کو اور زیادہ مضبوط بنانے پر زور دیا۔انہوں نے کولہا پور میں ایک پروگرام میں شرکت کے لئے وزیر موصوف کا دعوت نامہ بھی قبول کرلیا جس میں 10 ہزار سے زیادہ معذور افراد کو خصوصی امداد اور انہیں دیگر ضروری آلات فراہم کئے جائیں گے۔
آج صبح ریلوے، کامرس و صنعت کے وزیر جناب پیوش گوئل نے بھی نائب صدر سے ملاقات کی اور جناب گوئل کے ساتھ اپنی بات چیت کے دوران نائب صدر نے انہیں مشورہ دیا کہ وہ نئے پروجیکٹ شروع کرنے سے پہلے موجودہ پروجیکٹوں کی رفتار میں اور زیادہ تیزی لائے۔
ریلوے کے وزیر نے انہیں آندھرا پردیش میں مختلف پروجیکٹوں کی پیش رفت نیز ساؤتھ کاسٹ ریلوے زون وینکٹم چیلم۔ ویلی کلو اور اوپولا وینی پلی ۔ چیلو پلی(کرشنا پٹنم اوبولا ویرائے پلی۔ ریل لائن پروجیکٹ، نیلور ریلوے اسٹیشن کی از سر نو ترقی کے بارے میں آگاہ کیا اور کرشنا پٹنم اور اوبولا وینی پلی اسٹیشنوں کے درمیان تمام ریلوے اسٹیشنوں پر مسافروں کی سہولتوں کے لئے اقدامات کئے جانے کے بارے میں بھی آگاہ کیا۔
نام پورو۔ ارونا کلم ریلوے لائن کا ذکر کرتے ہوئے جناب نائیڈو نے کہا کہ 106 کلو میٹر لمبی ریلوے لائن ریاستی راجدھانی امرا وتی کے لئے رابطے کی سہولت فراہم کرے گی۔ انہوں نے کہا کہ وہ چاہتے ہے کہ دونوں ریاستیں اور مرکز ٹیم انڈیا جذبے کے تحت کام کرے تاکہ اس پروجیکٹ کی تیز رفتار کے عمل کو یقینی بنایاجاسکے۔
ناڈی کوڈی۔ سری کلاسی ریلوے لائن پر عمل درآمد میں کچھ کوتاہیوں سے متعلق نائب صدر نے یقین دلایا کہ وہ اس پروجیکٹ پر تیز رفتار سے کام کرنے کے لئے آندھرا پردیش حکومت سے بات کریں گے۔
مویشی پروری، ڈیری اور ماہی پروری کے وزیر جناب گری راج سنگھ نے نائب صدر سے ملاقات کی اور اپنی بات چیت کے دوران نائب صدر نے تجویز پیش کی کہ تیزی سے جاری مختلف اقدامات کے لئے معلومات حاصل کرنے کی خاطر پوٹری اور ڈیری کے ساتھ ساتھ ایکوا کلچر اور میرین کلچر میں مصروف صنعت کاروں کے ساتھ ایک ہنگامی اجلاس طلب کیاجاسکتا ہے۔جہاں دیہی معیشت اور برآمدات کو بہتر بنانے کے لئے وسیع گنجائش ہے۔
خواتین اور بچوں کی ترقی کی مرکزی وزیر اور ٹیکسٹائل مرکزی وزیر محترمہ اسمرتی زوبن ایران نے نائب صدر سے ملاقات کی۔ نائب صدر نے تجویز پیش کی کہ بچوں سے مزدوری کرانے کا عمل ایک اہم مسئلہ ہے۔ جسے حکومت کی طرف سے کئے گئے اقدامات سے حل کیاجاسکتا ہے اور ضروری ٹھوس کارروائی سے بچوں سے مزدوری کرانے کے مسئلے کو ختم کیاجاسکتا ہے۔تاکہ بچوں کے حقوق کو فروغ دیا جاسکے۔
۔۔۔۔۔۔۔۔۔۔۔
م ن۔ح ا ۔ رض
U- 2407
(Visitor Counter : 43
شمال مشرقی ریاستوں کی ترقی کی وزارت
ہندوستان اور میانمار میں سرحدی مسائل، کنیکٹیویٹی پروجیکٹوں پر غیر روایتی میٹنگ میں تبادلہ خیال
ہندوستان میواڈی میں پھنسے ہندوستانیوں کی جلد وطن واپسی کے لیے تعاون کا خواہاں
ہندوستان اور میانمار میں منشیات کی اسمگلنگ اور دیگر بین اقوامی جرائم پر بھی غیر روایتی میٹنگ میں بات چیت
شمال مشرقی خطے کے سیاحت، ثقافت اور ترقی کے وزیر جناب جی کشن ریڈی نے آج میانمار کے سرحدی امور کے وزیر کے ساتھ ایک غیر روایتی میٹنگ کی۔ درونِ میانمار حالیہ پیش رفت اور ہندوستان اورمیانمار کے سرحدی علاقے میں ان کے اثرات کے تناظر میں فریقین نے سرحد پر امن، استحکام اور اقتصادی ترقی کو یقینی بنانے کی ضرورت پر تبادلہ خیال کیا۔
فریقین نے میانمار میں حکومت ہند کے گرانٹ ان ایڈ کنیکٹیویٹی پروجیکٹوں پر بھی تبادلہ خیال کیا جس کا مقصد میانمارمیں بنیادی ڈھانچے کے فروغ اور وہاں کے لوگوں کی اقتصادی بہبود ہے۔
بات چیت میں اس اہمیت پر زور دیا گیا کہ امن و سلامتی کی جلد بحالی اور میانمار میں ترقیاتی منصوبوں کے نفاذ سے سرحد کے دونوں جانب رہنے والے لوگوں کو فائدہ پہنچے گا۔ ہندوستان نے میانمار کے حکام سے میواڈی علاقے میں پھنسے ہندوستانی شہریوں کی جلد وطن واپسی کے لیے مسلسل تعاون کی بھی خواہش ظاہر کی۔
دیگر زیر بحث امور میں فی الحال ہندوستان میں پناہ گزیں میانمار کے شہریوں کی واپسی کے لیے سازگار حالات پیدا کرنا، منشیات کی اسمگلنگ اور دیگر بین الاقوامی جرائم کا مقابلہ کرنا، سرحدی علاقوں میں لوگوں کے تبادلے کو مضبوط بنانا، آزادانہ نقل و حرکت کا نظام سامنے لانا اور سرحدی تجارت کو بڑھانے کے طریقے شامل رہے۔
زراعت اور کاشتکاروں کی فلاح و بہبود کی وزارت
سال 22۔2021 کے لئے باغبانی کی فصلوں کے رقبے اور پیداوار کا تیسرا پیشگی تخمینہ
اٹھائیس ملین سے زیادہ ہیکٹیئر رقبے میں 342.33 ملین ٹن باغبانی کی ریکارڈ پیداوار کاتخمینہ
زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے اس حصولیابی کے لئے، کسانوں، سائنس دانوں اور باغبانی کے افسران کو مبارکباد پیش کی ہے
زراعت اور کسانوں کی فلاح و بہبود کی وزارت، حکومت ہند نے سال 22۔2021 کے لئے مختلف باغبانی کی فصلوں کے رقبے اور پیداوار کے تیسرے پیشگی تخمینے کو جاری کیا۔اس تخمینے کے مطابق 28.08 ملین ہیکٹیئرس کے رقبے میں 342.33 ملین ٹن ریکارڈ پیداوار کا اندازہ ہے۔ زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے اس حصولیابی کے لئے کسانوں، سائنس دانوں اور باغبانی کے افسران کو مبارک باد پیش کی۔
ریاستوں/ مرکز کے زیر انتظام خطوں اور دیگر سرکاری ماخذ ایجنسیوں سے موصولہ معلومات کی بنیاد پر سال 22۔2021 کے لئے مختلف باغبانی کی فصلوں کے رقبے اور پیداوار کے تیسرے پیشگی تخمینہ کو مرتب کیا گیا ہے جو حسب ذیل ہے۔
|
|
مجموعی باغبانی
|
|
2020-21 
|
|
2021-22

|
|
2021-22

|
|
رقبہ 
|
|
27.48
|
|
27.74
|
|
28.08
|
|
پیداوار 
|
|
334.60
|
|
341.63
|
|
342.33
سال 22۔2021 
- سال 22۔2021 میں مجموعی باغبانی کی پیداوار کا 342.33 ملین ٹن اندازہ ہے۔ سال 21۔2020  کے مقابلے تقریباً 7.73 ملین ٹن  دیکھا گیا ہے۔
- سال 21۔2020 میں 102.48 ملین ٹن کے مقابلے 107.24 ملین ٹن پھلوں کی پیداوار کا اندازہ ہے۔
- سال 21۔2020 میں 200.45ملین ٹن کے مقابلے204.84 ملین ٹن سبزیوں کی پیداوار کا اندازہ ہے۔
- سال 21۔2020 میں 26.64 ملین ٹن کے مقابلے31.27 ملین ٹن پیاز کی پیداوار کا اندازہ ہے۔
- سال 21۔2020 میں 56.17 ملین ٹن کے مقابلے 53.39 ملین ٹن آلو کی پیداوار کا اندازہ ہے۔
- سال 21۔2020 میں 21.18 ملین ٹن کے مقابلے 20.33 ملین ٹن ٹماٹر کی پیداوار کا تخمینہ ہے۔
۔۔۔۔۔۔۔۔۔۔۔
ش ح۔ع ح۔ ن ا۔
U-11935
(Visitor Counter : 77
اسٹیل کی وزارت
اگست میں این ایم ڈی سی کی ریکارڈ کارکردگی
اگست میں 3.06 ملین ٹن کی پیداوار اور 2.91 ملین ٹن لوہے کی فروخت کے ساتھ نیشنل منرل ڈویلپمنٹ کارپوریشن  کی شاندار کارکردگی ایک اور ریکارڈ ساز ماہ کے ساتھ جاری ہے۔ اس سے پہلے کے مہینوں کی طرح، اگست میں بھی کمپنی کی چھ دہائیوں کی طویل تاریخ میں اب تک کی بہترین پیداوار کی کارکردگی ریکارڈ کی گئی۔
اگست 2020 کے مقابلے میں پیداوار میں 89 فیصد اضافہ ریکارڈ کیا گیا۔ گزشتہ سال کی اسی مدت کے مقابلے میں فروخت میں 63 فیصد کا اضافہ ہوا ہے۔
رواں مالی سال کے لیے اگست 2021 تک پیداوار اور فروخت گزشتہ سال کی اسی مدت کے مقابلے میں بالترتیب 44 فیصد اور 45 فیصد زیادہ ہے۔

|
|
|
|
اگست 2020
|
|
اگست 2021
|
|
اضافہ
|
|
اگست 2020 تک
|
|
اگست 2021 تک
|
|
اضافہ
|
|
پیداوار
|
|
1.62
|
|
3.06
|
|
89%
|
|
10.42
|
|
15.02
|
|
44%
|
|
فروخت
|
|
1.79
|
|
2.91
|
|
63%
|
|
10.80
|
|
15.67
|
|
45%
این ایم ڈی سی کے سی ایم ڈی جناب سمت دیب نے این ایم ڈی سی ٹیم کو دوبارہ توقعات سے بڑھ کر اچھی کارکردگی کا مظاہرہ کرنے پر مبارکباد دی۔ انھوں نے کہا ”موجودہ مالی سال کے پہلے پانچ ماہ میں ہماری کارکردگی بہت حوصلہ افزا رہی ہے۔ یہ ہمیں اس مالی سال کے لیے اپنے منصوبوں کو مزید اعتماد کے ساتھ آگے بڑھانے کے لیے مضبوط پوزیشن میں رکھتا ہے۔ مالی سال 2022 کے لیے ہمارے اہداف کے حصول میں لگے رہنے کے لیے ہر ایک ملازم کی کوششوں کی قدر کریں۔“
وزیراعظم کا دفتر
وزیراعظم جناب نریندر مودی اقوام متحدہ کے زمین کو بنجر ہونے سے بچانے کی روک تھام کے کنونشن کے فریقوں کی 14ویں کانفرنس سے خطاب کریں گے
بھارت نے چین سے دو سال کے لئے کنونشن کے فریقو ں کی کانفرنس کی صدارت سنبھال لی ہے
نئی دہلی 09 ستمبر ۔وزیر اعظم جناب نریندر مودی وزیر اعظم جناب نریندر مودی اقوام متحدہ کے زمین کو بنجر ہونے سے بچانے کی روک تھام کے کنونشن کے  فریقوں کی 14ویں کانفرنس  سے خطاب کرنے والے ہیں۔یہ کانفرنس کل اترپردیش کے شہر نوئیڈا میں ہورہی ہے۔
یہ کانفرنس ایک ایسے وقت ہورہی ہے جب بھارت نے سی اوپی کی صدارت چین سے دوسال کے لئے سنبھالی ہے ۔اس سے ماحولیات خاص طور پر زمین کے بندوبست سے متعلق مسائل پر عالمی تبادلہ خیال میں اضافہ ہوگا۔ یہ بات قابل ذکر ہے کہ بھارت کو سی او پی کی سب کی سب تین ریو کنونشنز کے انعقاد کی میزبانی کااعزاز حاصل ہوا ہے ۔ یہ کنونشنز تھیں آب وہوا کی تبدیلی ، حیاتیاتی تنوع اور زمین کا بندوبست ۔
کانفرنس کے دوران اندازاََ 7200 افراد کے اس میں شرکت کرنے کی امید ہے، جن میں حکومتوں کے وزرا اور سرکاری ،غیر سرکار ی ، بین حکومتی تنظیموں کے نمائندے ،سائنسداں ،خواتین اور 197 فریقوں کے نوجوان شامل ہیں۔کانفرنس میں تقریباََ 30 فیصلے کئے جائیں گے ، جس کا مقصد پوری دنیا میں زمین کے استعمال کی پالیسیوں کو مستحکم بنانا اور آنے والے خطرات پر توجہ دینا ہے ، جن میں زبردستی نقل وطن ، ریت اور دھول کے طوفان اور خشک سالی وغیرہ شامل ہیں۔
۰۰۰۰۰۰۰۰۰۰۰۰۰۰۰۰۰۰۰۰۰
U-4085
(Visitor Counter : 39
سائنس اور ٹیکنالوجی کی وزارت
ہندوستان کا 2030 تک بائیو اکانومی میں 300 بلین امریکی ڈالر کا ہدف ہے: مرکزی وزیر ڈاکٹر جتیندر سنگھ کا بیان
ہندوستان نے بائیو اکانومی میں 2019 میں 44 بلین امریکی ڈالر سے 2021 میں 80.1 بلین تک مسلسل نمو درج کی: ڈاکٹر جتیندر سنگھ
سائنس اور ٹکنالوجی کے مرکزی وزیرمملکت آزادانہ چارج، ارضیاتی سائنس کے وزیر مملکت آزادانہ چارج، وزیراعظم کے دفتر میں وزیر مملکت،عملے، عوامی شکایات،پنشن، ایٹمی توانائی اور خلا کے مرکزی وزیر مملکت ڈاکٹر جتیندر سنگھ نے کہا ہےکہ ندوستان کا 2030 تک بائیو اکانومی میں 300 بلین امریکی ڈالر کا ہدف ہے۔
آج راجیہ سبھا میں ایک سوال کے تحریری جواب میں ڈاکٹر جتیندر سنگھ نے کہا کہ ہندوستان نے ہندوستان نے بائیو اکانومی میں 2019 میں 44 بلین امریکی ڈالر سے 2021 میں 80.1 بلین تک مسلسل نمو درج کی ہے۔
بایواکنامی ،متعلقہ معلومات، سائنس ، ٹکنالوجی اوراختراع سمیت بایولوجیکل وسائل کے استعمال، پیداوار اور تحفظ ہے تاکہ تمام معاشی شعبوں میں معلومات ، مصنوعات ، پروسیس اور خدمات فراہم کی جاسکے۔ انہوں نے انڈین بایوٹیک انڈسٹری نے پانچ بڑی کمپنیوں کے ساتھ اتحادکیا ہے ، جن میں بایوفارما ، بایوایگریکلچر، بایو انڈسٹریل، بایو انرجی اور بایو آئی ٹی، سی آراوز اور تحقیقی خدمات پر مشتمل بایوخدمات کے مشترکہ سیگمنٹ شامل ہیں ۔
بایواکنامی عام طورپر سماجی چیلنجوں کو دور کرنےکاوسیلہ ہے،مثال کے طور پر بایو ماس کااستعمال یاتوانائی کی پیداوارکے پروسیس میں قابل تجدید توانائی کا استعمال، گرین کمیکل اور مٹیریل کا استعمال، بایوفرٹیلائزر، فضلے میں کمی وغیرہ کاربن فٹ پرنٹ،خوراک اور تغذیہ ، صحت ، توانائی کاآزادانہ ا ستعمال اورماحولیاتی پائیداری پر اثر انداز ہوسکتے ہیں اور ان کا اثر ہو سکتا ہے۔ بائیوٹیک انڈسٹری، ریسرچ انسٹی ٹیوٹ اور بڑھتے ہوئے بائیوٹیک اسٹارٹ اپ ماحولیاتی نظام سے نئے اختراعی حل کی توقع ہے۔
وزارت خزانہ
سی بی ڈی ٹی کے چیئرمین جناب نتن گپتا نے 41ویں بھارتی بین الاقوامی تجارتی میلے میں سی بی ڈی ٹی کے ٹیکس دہندگان کے لاؤنج کا افتتاح کیا
ٹیکس دہندگان کا لاؤنج حالیہ دنوں میں سی بی ڈی ٹی کے ذریعہ کئے گئے ٹیکس دہندگان کی سہولت کاری کے مختلف اقدامات کے بارے میں ٹیکس دہندگان کو آگاہ کرنے کے لئے ہے
بھارتی بین الاقوامی تجارتی میلہ کے موضوع کی حمایت کرتے ہوئے ووکل فار لوکل اور لوکل سے گلوبل، ٹیکس دہندگان کا لاؤنج اسٹارٹ اپس، زراعت اور اس سے منسلک سرگرمیوں، مقامی مینوفیکچرنگ اور کوآپریٹیو کے لیے کئے گئے ٹیکس مراعات کو اجاگر کرنے کے لیے ہے
پرگتی میدان، نئی دہلی میں 14 سے 27 نومبر 2022 تک منعقد ہونے والے بھارتی بین الاقوامی تجارتی میلے 2022 میں محکمہ برائے انکم ٹیکس کی جانب سے ٹیکس دہندگان کے لاؤنج کا قیام عمل میں لایا گیا ہے۔ ٹیکس دہندگان کے لاؤنج کا مقصد محکمہ انکم ٹیکس کی طرف سے فراہم کی جانے والی خدمات کے بارے میں بیداری پیدا کرنا اور تعمیل کو آسان بنانے کے لیے ڈیجیٹلائزیشن، شفاف ٹیکسیشن، آن لائن شکایات کے ازالے، ای-پین، ای فائلنگ وغیرہ کے شعبوں میں اپنے مختلف اقدامات کو اجاگر کرنا ہے۔
جناب نتن گپتا، چیئرمین، سینٹرل بورڈ آف ڈائریکٹ ٹیکسز  نے آج ہال نمبر 5، پرگتی میدان، نئی دہلی میں سی بی ڈی ٹی کے اراکین اور محکمہ انکم ٹیکس کے سینئر افسران کی موجودگی میں ٹیکس دہندگان کے لاؤنج کا افتتاح کیا۔
ٹیکس دہندگان کا لاؤنج ٹیکس دہندگان کی سہولت کاری کے لئےحالیہ دنوں میں انکم ٹیکس محکمہ کی طرف سے کئے گئے مختلف اقدامات کے بارے میں ٹیکس دہندگان کو آگاہی فراہم کرنا چاہتا ہے اور بچوں اور نوجوان بالغوں  میں قومی تعمیر میں ٹیکس کی اہمیت کے بارے میں بیداری پیدا کرنا چاہتا ہے۔ ان بنیادی مقاصد کے ساتھ ٹیکس دہندگان کے لاؤنج میں مختلف سرگرمیوں کا اہتمام کیا گیا ہے جیسے:
- پین/ای-پین، پین کو آدھار سے جوڑنے اور پین سے متعلق سوالات کے لیے اپلی کیشن میں مدد۔
- ای فائلنگ اور فارم 26اے ایس /اے آئی ایس سے متعلق سوالات میں مدد۔
- ای طریقہ کار میں فیس لیس اسیسمنٹ اور تعمیل سے متعلق مسائل کے بارے میں سوالات میں مدد۔
- مختلف موضوعات پر ٹیکس دہندگان کی معلوماتی سیریز کے بروشر فراہم کرنا۔
- بین الاقوامی ٹیکس سے متعلق اقدامات کے بارے میں معلومات فراہم کرنا۔
- بچوں کا کارنیول کارنر جس میں مزاحیہ کتابیں، بورڈ گیمز، ورچوئل رئیلٹی گیمز،آر او بی او - ٹیکس ، ‘آئیکر’ ویڈیو گیم وغیرہ جیسی خصوصیات شامل ہیں۔ بچے محکمہ کے 3 کاپی رائٹ والے مزاحیہ کردار کے ماسکوٹس- ‘جانکاری بابو’، ‘ٹیکس پری’ اور‘ ٹیکسا’ کے ساتھ بھی بات چیت کر سکتے ہیں۔
- ٹیکسیشن اور قوم کی تعمیر کے موضوعات پر نکڑ ناٹک، کوئز شوز، میجک شوز، لائیو کیریکیچر ڈرائنگ اور بچوں کے لیے ڈرائنگ/پینٹنگ مقابلے وغیرہ۔
آئی آئی ٹی ایف کے تھیم ‘ووکل فار لوکل اور لوکل ٹو گلوبل’ کے مطابق ٹیکس دہندگان کے لاؤنج کی نمائشیں اور انٹرایکٹو ڈسپلے اسٹارٹ اپ، زراعت اور اس سے منسلک سرگرمیوں، مقامی مینوفیکچرنگ، کوآپریٹیو وغیرہ کے لیے فراہم کردہ ٹیکس مراعات کو اجاگر کرتے ہیں۔ ٹیکس دہندگان کا لاؤنج ٹیکس دہندگان/اسٹیک ہولڈرز کے ساتھ بات چیت کرنے اور انہیں درپیش کسی بھی مسئلے کے بارے میں رائے حاصل کرنے کا ایک ذریعہ بھی ہے۔ اس طرح ٹیکس دہندگان کا لاؤنج، نہ صرف ایک آؤٹ ریچ اقدام ہے بلکہ سروس فراہم کرنے والے کے طور پر محکمے کے کردار کو ظاہر کرنے کا ایک پلیٹ فارم بھی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 69